ΓΡΑΠΤΗ ΕΡΩΤΗΣΗ E-3317/02

υποβολή: Jan Mulder (ELDR)και Herman Vermeer (ELDR) προς την Επιτροπή

(22 Νοεμβρίου 2002)

Θέμα: Νομιμότητα της απαγόρευσης οδήγησης κατά τη διάρκεια της νύχτας στην Αυστρία

Γνωρίζει η Επιτροπή ότι προσφάτως οι αρχές της Αυστρίας εισήγαγαν μέτρο νυχτερινής απαγόρευσης της κυκλοφορίας μεταξύ 10 μ.μ. έως 5 π.μ. για φορτηγά αυτοκίνητα άνω των 7,5 τόνων, κατά την περίοδο μεταξύ 1ης Οκτωβρίου έως 1ης Απριλίου, στον αυτοκινητόδρομο Α12 μεταξύ της τοποθεσίας Kundi (στα 20,369 χιλιόμετρα πλησίον του Wrgi) και της Ampass (στα 86,780 χιλιόμετρα πλησίον του Insbruck).

Η Αυστρίαποστηρίζει ότι έλαβε τα μέτρα προκειμένου να μειώσει την πίεση που ασκείται στο περιβάλλον στην διαδρομή αυτή. Πράγματι, το μέτρο προβλέπει εξαίρεση για την κυκλοφορία με οχήματα που εκπέμπουν οξείδιο του αζώτου λιγότερο από 3,5 γραμμάρια/κιλοβατ-ώρα. Περαιτέρω εξαιρούνται από το πεδίο εφαρμογής του μέτρου αυτού η μεταφορά νωπών τροφίμων, η μεταφορά περιοδικού Τύπου όπως εφημερίδες και η επείγουσα μεταφορά φαρμάκων. Τα λουλούδια και τα προϊόντα διακοσμητικής κηπουρικής, τα οποία κατά κανόνα μαραίνονται επίσης εύκολα, δεν λαμβάνονταιπόψη στην εξαίρεση της αυστριακής αρχής.

Οι συνέπειες του μέτρου για τον τομέα της διακοσμητικής κηπουρικής στο σύνολό του προκαλούν σοβαρή οικονομική ζημία λόγω του ότι τα προϊόντα φθάνουν με καθυστέρηση στον τόπο προορισμού τους. Χαρακτηριστικό για τον τομέα της διακοσμητικής κηπουρικής είναι ότι τα κωλύματα και οι καθυστερήσεις στην αλυσίδα μεταφορών έχουν μετρίσιμες συνέπειες για την ποιότητα του προϊόντος και, κατά συνέπεια, για την τιμή του.

Κατά πόσον αυτό το αυστριακό μέτρο, που επεμβαίνει στο διευρωπαϊκό δίκτυο, συμβιβάζεται με το ευρωπαϊκό δίκαιο και τις συμπεριλαμβανόμενες σ' αυτό αρχές της ελεύθερης κυκλοφορίας των αγαθών· Παράλληλα το μέτρο αυτό φαίνεται να δημιουργεί διακρίσεις εις βάρος των διακομετακομιστικών μεταφορών των μη αυστριακών επιχειρήσεων μεταφοράς.

Φρονεί άραγε η Επιτροπή ότι με τη θέσπιση αυτού του μέτρου μπορεί να δημιουργηθεί στρέβλωση του ανταγωνισμού μεταξύ αυστριακών εξαγωγέων προϊόντων διακοσμητικής κηπουρικής και εξαγωγέων από άλλα κράτη μέλη, δεδομένου ότι τα προϊόντα του αυστριακού εδάφους ήδη την επόμενη ημέρα μπορούν να βρίσκονται στην αγορά ενώ οι ξένοι εξαγωγείς λόγω της νέας ρύθμισης χρειάζονται τουλάχιστον μια ακόμη μέρα·

Προτίθεται άραγε η Επιτροπή να ενημερώσει τις αυστριακές αρχές σχετικά με την απάντηση που θα δώσει στην παρούσα ερώτηση· Είναι άραγε διατεθειμένη η Επιτροπή να προβεί ενδεχομένως στην ανάληψη περαιτέρω δράσης·

Απάντηση της κυρίας de Palacio εξ ονόματος της Επιτροπής

(8 Ιανουαρίου 2003)

Η Επιτροπή ενημερώθηκε από τα Αξιότιμα Μέλη του Κοινοβουλίου για το πρόβλημα σχετικά με την απαγόρευση της κυκλοφορίας βαρέων φορτηγών κατά τη διάρκεια της νύχτας στον αυτοκινητόδρομο Inntal της Αυστρίας μεταξύ Kundl και Ampass.

Η Επιτροπή είχε ήδηποβάλει από το 1998 στο Κοινοβούλιο και το Συμβούλιο πρόταση οδηγίας(1) του Κοινοβουλίου και του Συμβουλίου σχετικά με ένα διαφανές σύστημα κανόνων ως προς τους περιορισμούς που ισχύουν για βαρέα φορτηγά τα οποία εκτελούν διεθνείς μεταφορές στο διευρωπαϊκό δίκτυο. Λόγω μη έγκρισης του κειμένου εκείνου, η Επιτροπήπέβαλε τροποποιημένο κείμενο τον Νοέμβριο του 2000(2) το οποίο απέσπασε τηνποστήριξη του Κοινοβουλίου τον Ιούλιο του 2002. Η Επιτροπή είχε τότε αποδεχτεί τις περισσότερες από τις τροπολογίες που είχε προτείνει το Κοινοβούλιο σε πρώτη ανάγνωση, και μάλιστα την τροπολογία που αφορούσε εξαίρεση των μεταφορών ανθέων και φυτοκομικών προϊόντων από το πεδίο εφαρμογής της οδηγίας. Υπό επεξεργασία βρίσκεται τη στιγμή αυτή μια τροποποιημένη πρόταση.

Κατά συνέπεια, και δεδομένου ότι δεν έχει ακόμη εκδοθεί νομοθετική πράξη και δενπάρχουν κοινοί εναρμονισμένοι κανόνες σε ό,τι αφορά τους περιορισμούς που ισχύουν για την κυκλοφορία βαρέων φορτηγών τα οποία πραγματοποιούν διεθνείς μεταφορές, ένα μέτρο σαν κι αυτό που θεσπίστηκε από τον πρόεδρο του Τυρόλου δεν μπορεί να εξεταστεί παρά μόνοπό το πρίσμα των γενικών αρχών του κοινοτικού δικαίου καθώς και άλλων ειδικών διατάξεων που θα είχαν ίσως εφαρμογή στη συγκεκριμένη περίπτωση. Η Επιτροπή θα αξιολογήσει λοιπό το μέτρο αυτό με βάση τα κριτήρια της μη διάκρισης, της αναλογικότητας, της ελεύθερης κυκλοφορίας των εμπορευμάτων καθώς και ενδεχόμενης εφαρμογής κοινών περιβαλλοντικών κανόνων. Η εφαρμογή των κριτηρίων αυτών θα πρέπει να εμποδίζει κάθε είδους διάκριση, ακόμη και αυτήν στην οποία αναφέρεται η γραπτή ερώτηση.

(1) COM(98)115 τελικό, ΕΕ C 198 της 24.6.1998.

(2) COM(2000)759 τελικό, ΕΕ C 120 E της 24.4.2001.